4. ΠΡΟΕΔΡΙΚΟΝ ΔΙΑΤΑΓΜΑ της 30 Δεκ. 1933/9 Ιαν. 1934 Περί ειδικών μέτρων ασφαλείας των εγκαταστάσεων επεξεργασίας των εκ λατομείων προερχομένων πρώτων υλών. Με την παρ. 3 του άρθρ. 22 Νόμ. 1682/14-16 Φεβρ. 1987 (ΦΕΚ Α΄ 14), τόμ. 13Β σελ. 829, καταργούνται από την έκδοση των αποφάσεων που προβλέπονται από την παρ. 1 του άνω άρθρ. 22 αι διατάξεις του Β.Δ/τος 30 Δεκ. 1933/9 Ιαν. 1934 κατά το μέρος που θα αντίκεινται προς τις διατάξεις των αποφάσεων αυτών. Έχοντες υπ’ όψει τον Νόμ. ΔΚΣΤ΄ (υπ’ αριθ. 4026) έτους 1912, τον Νόμ. 2893 έτους 1922, το από 19.1.28 Δ/μα «περί κωδικοποιήσεως των περί οργανισμού διατάξεων Διευθύνσεως Σιδ/μων Υπουργείου Συγκοινωνίας, ως και την υπ’ αριθ. 850 π.ε. γνωμοδότησιν του Συμβουλίου Επικρατείας, προτάσει του ημετέρου επί της Συγκοινωνίας Υπουργού, απεφασίσαμεν και διατάσσομεν: Άρθρ.1.-1.Δι’ εγκαταστάσεις αποσκοπούσας την επεξεργασίαν των εκ λατομείων εξορυσσομένων πρώτων υλών, ανεξαρτήτως της θέσεως των εγκαταστάσεων τούτων εν τη περιοχή λατομείων ή αλλαχού, ισχύουσι πλην των διατάξεων του από 15/10/22 Β.Δ/τος «περί χορηγήσεως αδειών ιδρύσεως και λειτουργίας πάσης Μηχανολογικής εγκαταστάσεως» και αι εν τοις επομένοις άρθροις ειδικαί τοιαύται. Άρθρ.2.-1.Η ίδρυσις ασβεστοκαμίνων εις θέσεις ένθα, λόγω ειδικών τοπικών συνθηκών, ευνοείται η επιβλαβής συσσώρευσις διοξειδίου του άνθρακος ή ασβεστοκόνεως, απαγορεύεται. 2.Ασβεστοκάμινοι εν γένει δεν δύνανται να ιδρύονται εις θέσεις κειμένας εντός των ορίων ή του σχεδίου, πόλεων ή συνοικισμών. 3.Εις τα γήπεδα εγκαταστάσεων ασβεστοκαμίνων συνεχούς λειτουργίας δέον όπως κατασκευάζωνται περιμανδρώσεις διαμορφούσαι αναλόγους προς τας ανάγκας των επιτελουμένων εργασιών χώρους. Οπωσδήποτε δέον όπως, περί το κτίριον της ασβεστοκαμίνου, υφίσταται μέχρι της περιμανδρώσεως, χώρος πλάτους 10 μέτρων κατ’ ελάχιστον. Ανεξαρτήτως δε των ως άνω, δέον όπως εκτάσεις εις ακτίνα 20 τουλάχιστον μέτρων περί την καπνοδόχον, αποτελώσιν ιδιοκτησίαν του  Σελ. 44(α) Τεύχος Θ72-Σελ.112 ενδιαφερομένου ή είναι κοινόχρηστοι χώροι, αποκλειομένης της επ’ αυτών ανοικοδομήσεως κατοικιών. 4.Αι διαταγαί και τα ύψη των καπνοδόχων έσονται ανάλογοι προς την παραγωγικότητα των ασβεστοκαμίνων και τον απαιτούμενον ελκυσμόν ο δε στατικός υπολογισμός τούτων γενήσηται επί τη βάσει πιέσεως του ανέμου 150-200 χιλιογράμμων ανά τετραγωνικόν μέτρον, αναλόγως των τοπικών συνθηκών. 5.Αποκλείεται η ίδρυσις ασβεστοκαμίνων άνευ καπνοδόχου, εις θέσεις απεχούσας έλασσον των 500 μέτρων από των ορίων σχεδίων πόλεων ή συνοικισμών. Άρθρ.3.-(Κατηργήθη δια του Π.Δ. 9/15 Μαΐου 1935 περί τροποποιήσεως του από 30.12.33 Δ/τος). Άρθρ.4.-Αι άδειαι λειτουργίας υφισταμένων ή νέων εγκαταστάσεων επεξεργασίας προϊόντων λατομείων, δύνανται να είναι προσωριναί, διαρκείας καθοριζομένης υπό του Υπουργού της Συγκοινωνίας, κατόπιν γνώμης του αρμοδίου Συμβουλίου επί τη βάσει της υφισταμένης ή της προβλεπομένης από απόψεως σχεδίου Πόλεως εξελίξεως της πέριξ περιοχής και των προκυπτουσών ή μελλουσών να προκύψωσι επιβλαβών επί ταύτης και των εν αυτή οικούντων επιδράσεων εκ της λειτουργίας των εν προκειμένω εγκαταστάσεων. Ο αυτός Υπουργός θέλει δημοσιεύσει και εκτελέσει το παρόν. 